
R E P U B L I K A  H R V A T S K A

R J E Š E N J E

Trgovački sud u Bjelovaru, po stečajnoj sutkinji Mariji Petrina Kubica, povodom prijedloga dužnika HORVAT LIMARIJA društvo s ograničenom odgovornošću za proizvodnju, trgovinu i usluge, Ivanovec, Tratice 20, OIB: 12559960869, MBS: 070077538, 16. svibnja 2018.  

r i je š i o  je

1. Poziva se dužnik HORVAT LIMARIJA društvo s ograničenom odgovornošću za proizvodnju, trgovinu i usluge, Ivanovec, Tratice 20, u roku od 8 dana platiti predujam za namirenje troškova stečajnog postupka i to iznos od 1.000,00 kn u Fond za namirenje troškova stečajnog postupka koji se vodi kod ovog suda IBAN: HR6123900011300000630 model HR00 50-6-18 i dodatni iznos predujma od 10.000,00 kn za pokriće troškova stečajnog postupka, na račun ovoga suda IBAN: HR6123900011300000630 model HR05 540-6-18. 
Rok od 8 dana počinje teći istekom osmog dana od objave ovog rješenja na e-oglasnoj ploči ovog suda.

2. Ako dužnik u navedenom roku ne plati predujam, sud će prijedlog odbaciti kao nedopušten.

Obrazloženje

Dužnik HORVAT LIMARIJA društvo s ograničenom odgovornošću za proizvodnju, trgovinu i usluge, Ivanovec, Tratice 20, podnio je Trgovačkom sudu u Varaždinu 28. travnja 2017. prijedlog za otvaranje stečajnog postupka nad njim navodeći da su ispunjeni stečajni razlozi: nemogućnost plaćanja i prezaduženost. Uz prijedlog je dužnik dostavio GFI za 2016., bilancu stanja na dan 31. prosinca 2016. račun dobiti i gubitka za 2016. godinu, potvrdu Raiffeisen bank o stanju računa na dan 27. travnja 2017., popis dugotrajne imovine na dan 31. prosinca 2016. i otvorene stavke kupaca i dobavljača. Prijedlog je zaprimljen pod brojem St-231/2017.
Sukladno rješenju predsjednika Visokog trgovačkog suda Republike Hrvatske poslovni broj Su-1223/17-2 od 15. prosinca 2017. spis Trgovačkog suda u Varaždinu poslovni broj St-231/17 ustupljen je Trgovačkom sudu u Bjelovaru na daljnji postupak. 

Iz prijedloga dužnika i priloženih isprava proizlazi vjerojatnim postojanje stečajnog razloga nesposobnosti za plaćanje. Stoga je temeljem čl.114. st.1. Stečajnog zakona ("Narodne novine" broj 71/15 i 104/17, dalje: SZ) dužniku-podnositelju prijedloga naloženo plaćanje predujma za namirenje troškova stečajnog postupka. 

Toč.2. izreke rješenja temelji se na odredbi čl.114. st.5. SZ-a. 

U Bjelovaru 16. svibnja 2018.

                Stečajna sutkinja
            Marija Petrina Kubica v.r.

Za točnost otpravka - ovlašteni službenik
                  Željka Vitez



Uputa o pravnom lijeku: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ-a). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ-a). Žalba se podnosi u tri primjerka.

